KTC จัดกิจกรรมให้น้องๆ ผู้พิการทางการได้ยิน
KTC จัดกิจกรรม “เคทีซีส่งภาษามือ...ชวนน้องเรียนรู้วิถีแห่งสติ” ให้น้องๆ ผู้พิการทางการได้ยิน โรงเรียนเศรษฐเสถียร ณ เสถียรธรรมสถาน
24 ก.ค. 2560

บริษัท บัตรกรุงไทย จำกัด (มหาชน) หรือ KTC โดยนางกัณฑรัตน์ เจิมจิตรผ่อง รองประธานเจ้าหน้าที่บริหาร – สื่อสารองค์กรและธุรกิจสัมพันธ์ และนางสาวพจนีย์พร ชำนาญภักดี ผู้อำนวยการ  – ทรัพยากรบุคคล  จัดกิจกรรม “เคทีซีส่งภาษามือ…ชวนน้องเรียนรู้วิถีแห่งสติ” ให้กับนักเรียนที่บกพร่องทางการได้ยินชั้นมัธยมศึกษาปีที่ 1 – 3 โรงเรียนเศรษฐเสถียร ในพระราชูปถัมภ์” ในรูปแบบเวิร์คช้อปซึ่งประกอบด้วย “ใจจัดดอกไม้…ดอกไม้จัดใจ” ตั้งจิตภาวนาไปพร้อมๆ กับการพับดอกบัว ฝึกตามดูการเคลื่อนไหวของกาย และใจตั้งมั่น ผ่อนคลาย และเยียวยาตนเองด้วยลมหายใจแห่งสติ เวิร์คช้อป “หอมกลิ่นความสุข…ทุกฝีเข็ม” เรียนทำเครื่องหอมจากสมุนไพรไทยมะกรูด โดยใช้หลักกายเคลื่อนไหว จิตตั้งมั่นในทุกกระบวนการ เวิร์คช้อป “ภาวนาภาษามือกับบทเพลงแห่งสติ” เรียนรู้ลมหายใจกับสติผ่านบทเพลง “ธรรมชาติบำบัด” เรียนรู้ทุนชีวิตด้วยศาสตร์แห่งการใช้ชีวิต ศิลปะแห่งการปรับสมดุลย์ใจและกาย พร้อมทั้งนมัสการพระอารยตารามหาโพธิสัตว์ที่สถูปมนต์จิตประภัสสร ณ เสถียรธรรมสถาน เมื่อเร็วๆ นี้